pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ปูพรมตรวจหาผู้ติดเชื้อเชิงรุกกลุ่มเสี่ยงในชุมชนสมุทรสาคร
วันอังคารที่ 22 ธันวาคม 2563
สธ.ปูพรมตรวจหาผู้ติดเชื้อเชิงรุกกลุ่มเสี่ยงในชุมชนสมุทรสาคร
กระทรวงสาธารณสุข ส่งรถเก็บตัวอย่างเชื้อชีวนิรภัยพระราชทาน ลงพื้นที่ เร่งปูพรมตรวจค้นหาผู้ติดเชื้อในชุมชนแรงงานต่างด้าวในจังหวัดสมุทรสาคร และจังหวัดอื่นๆ ให้ได้มากที่สุด
กระทรวงสาธารณสุข ส่งรถเก็บตัวอย่างเชื้อชีวนิรภัยพระราชทาน ลงพื้นที่ เร่งปูพรมตรวจค้นหาผู้ติดเชื้อในชุมชนแรงงานต่างด้าวในจังหวัดสมุทรสาคร และจังหวัดอื่นๆ ให้ได้มากที่สุด
วันนี้ (22 ธันวาคม 2563) ที่กระทรวงสาธารณสุข จ. นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุขให้สัมภาษณ์ว่า รองนายกรัฐมนตรีและรัฐมนตรีว่าการกระทรวงสาธารณสุข มีนโยบายให้ความสําคัญกับการค้นหาผู้ติดเชื้อเชิงรุกในทุกพื้นที่ที่คาดว่าเป็นพื้นที่เสี่ยงอาจเกิดการแพร่ระบาด รวมทั้งเพิ่มการค้นหาผู้ป่วยเชิงรุกในกลุ่มเสี่ยง แรงงานต่างด้าวที่อยู่รวมกันในที่พักหรือโรงงาน ผู้ต้องขัง ผู้ต้องกักในศูนย์กักกันคนเข้าเมือง หรือกลุ่มที่มีโอกาสพบปะผู้คนจํานวนมาก เช่น บุคลากรหรือพนักงานต้อนรับประจํารถสาธารณะ อาชีพเสี่ยงอื่น ๆ หรือกลุ่มที่มีแนวโน้มพบปะผู้ป่วยสูง คือ บุคลากรทางการแพทย์ ส่วนสถานที่เสี่ยง ได้แก่ ตลาดนัด ศาสนสถาน สถานีขนส่งผู้โดยสาร สถานีรถไฟฟ้า ชุมชนแออัด เป็นต้น สําหรับที่จังหวัดสมุทรสาคร ได้เร่งติดตามตรวจหาเชื้อในกลุ่มเสี่ยง
ตั้งเป้าให้ได้ 10,300 ราย ภายใน 2 สัปดาห์ โดยนํารถเก็บตัวอย่างชีวนิรภัยพระราชทานจํานวน 6 คัน และระดมบุคลากรทางการแพทย์จาก 8 จังหวัดในเขตสุขภาพที่ 5 เร่งตรวจคัดกรองค้นหาผู้ติดเชื้อในกลุ่มแรงงานต่างด้าวพร้อมทั้งประเมินสถานการณ์ เพื่อจํากัดตีวงในพื้นที่ที่มีการระบาดสูง และจะตรวจค้นหาอย่างต่อเนื่องให้ครอบคลุมกลุ่มเสี่ยง รวมทั้งชุมชนแรงงานต่างด้าวที่อยู่ในจังหวัดอื่นๆ ให้ได้มากที่สุด
นายแพทย์เกียรติภูมิกล่าวต่อว่า ขณะนี้กรมวิทยาศาสตร์การแพทย์ได้ขยายขีดความสามารถห้องปฏิบัติการในทุกจังหวัดและกทม. ให้พร้อมตรวจได้ทั่วถึง โดยความร่วมมือของ ภาครัฐ เอกชน และสมาคมวิชาชีพที่เกี่ยวข้อง มีความสามารถตรวจได้ 50,000 ตัวอย่าง/วัน รวมทั้งมีระบบการจับคู่ห้องปฏิบัติการกับโรงพยาบาลต้นสังกัด เชื่อมโยงข้อมูลผ่านระบบออนไลน์กับกรมควบคุมโรคและโรงพยาบาลที่ส่งตรวจ ทําให้การรับส่งเชื้อรวดเร็ว รายงานผลได้ภายใน 24 ชั่วโมง ช่วยให้การป้องกันควบคุมโรคเป็นไปอย่างมีประสิทธิภาพยิ่งขึ้น สามารถวินิจฉัยรักษาผู้ป่วยได้อย่างถูกต้อง รวดเร็ว ที่ผ่านมากระทรวงสาธารณสุขได้ดําเนินการตรวจหาเชื้อเชิงรุกอย่างต่อเนื่อง ตั้งแต่เดือนมิถุนายน 2563 เป็นต้นมา ได้ทําการตรวจปูพรมทั่วประเทศไปแล้วกว่า 200,000 ราย ส่งตรวจทางห้องปฏิบัติการด้วยวิธี RT-PCR เพื่อให้การวินิจฉัยรักษาผู้ป่วยได้อย่างถูกต้อง รวดเร็ว สามารถควบคุมโรค จํากัดวงการแพร่ระบาดได้
นายแพทย์เกียรติภูมิกล่าวต่อว่า ในระบบเฝ้าระวังในปัจจุบัน หากมีอาการสงสัยป่วยโรคโควิด19 ได้แก่ ไข้ ไอ เจ็บคอ จมูกไม่ได้กลิ่น ลิ้นไม่ได้รับรส ร่วมกับมีประวัติเสี่ยง สามารถเข้ารับการตรวจคัดกรองได้ที่โรงพยาบาล โดยไม่เสียค่าใช้จ่าย เนื่องจากรัฐบาลได้จัดสรรงบประมาณ ให้ สปสช. ผ่านกองทุนประกันสุขภาพแห่งชาติ สําหรับการตรวจโควิด 19 ให้กับโรงพยาบาล โดยได้รับพระมหากรุณาธิคุณจากพระบาทสมเด็จพระเจ้าอยู่หัวฯ พระราชทานรถเก็บตัวอย่างชีวนิรภัย จํานวน 13 คัน เพื่อสนับสนุนการตรวจเชิงรุกในพื้นที่เสี่ยงโดยเฉพาะพื้นที่ที่เข้าถึงยาก และเพื่อให้บุคคลากรทางการแพทย์มีความปลอดภัยในระหว่างการปฏิบัติงาน ประชาชนสามารถโทรสอบถามการตรวจคัดกรองเพิ่มเติมได้ที่สายด่วน สปสช. โทร 1330
**********************
รัฐบาลไทย-ข่าวทำเนียบรัฐบาล-เปิดให้ผู้ประกันตนเลือกเปลี่ยน รพ. ประจำปี 64
วันอังคารที่ 22 ธันวาคม 2563
เปิดให้ผู้ประกันตนเลือกเปลี่ยน รพ. ประจําปี 64
วันอาทิตย์ที่ 20 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สํานักงานประกันสังคม เปิดให้ผู้ประกันตนสามารถแจ้งขอเปลี่ยนแปลงสถานพยาบาลประจําปี 2564 ด้วยเหตุจําเป็นไม่ได้รับความสะดวก ในการเข้ารับบริการทางการแพทย์ ณ สถานพยาบาลที่เลือกไว้ก่อนหน้านี้ เช่น ย้ายที่พักอาศัย ย้ายสถานที่ทํางาน โดยสามารถแจ้งเปลี่ยนด้วยตนเองได้ที่สํานักงานประกันสังคมทุกแห่งทั่วประเทศ หรือทํารายการผ่านระบบออนไลน์ที่เว็บไซต์และแอปพลิเคชัน ของสํานักงานประกันสังคม ได้ตั้งแต่บัดนี้ - 31 มี.ค. 64 หากมีข้อสงสัย สอบถามข้อมูลเพิ่มเติมได้ที่ สํานักงานประกันสังคมพื้นที่ทุกแห่งทั่วประเทศ หรือโทร.สายด่วน 1506
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ติดตามความก้าวหน้าการจัดการระบบสารสนเทศเพื่อเชื่อมโยงข้อมูลผู้เข้ารับการรักษาพยาบาล ครั้งที่ 3/2563
วันอังคารที่ 22 ธันวาคม 2563
ดีอีเอส ติดตามความก้าวหน้าการจัดการระบบสารสนเทศเพื่อเชื่อมโยงข้อมูลผู้เข้ารับการรักษาพยาบาล ครั้งที่ 3/2563
ดีอีเอส ติดตามความก้าวหน้าการจัดการระบบสารสนเทศเพื่อเชื่อมโยงข้อมูลผู้เข้ารับการรักษาพยาบาล ครั้งที่ 3/2563
เมื่อวันที่ 21 ธันวาคม 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมความร่วมมือการจัดการระบบสารสนเทศเพื่อเชื่อมโยงข้อมูลผู้เข้ารับการรักษาพยาบาล ครั้งที่ 3/2563 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมประชุม โดยที่ประชุมได้รายงานความก้าวหน้าในการดําเนินโครงการร่วมกับโรงพยาบาลในภาคี ซึ่งดําเนินการโดยสถาบันส่งเสริมการวิเคราะห์และบริหารข้อมูลขนาดใหญ่ภาครัฐ หน่วยงานภายใต้สํานักงานส่งเสริมเศรษฐกิจดิจิทัล ตามที่ได้รับมอบหมายจากกระทรวงสาธารณสุขและกระทรวงดิจิทัลเพื่อเศรษฐกิจและสังคม ให้ดําเนินการจัดทําระบบสารสนเทศเพื่อเชื่อมโยงข้อมูลผู้เข้ารับการรักษาพยาบาล และประสานความร่วมมือกับโรงพยาบาลภาคี ในรูปแบบวิดีโอคอนเฟอร์เรนซ์ ณ ห้องประชุม MDES ชั้น 9 สํานักปลัดกระทรวงดิจิทัลฯ ศูนย์ราชการฯ แจ้งวัฒนะ
******************
รัฐบาลไทย-ข่าวทำเนียบรัฐบาล-ศูนย์บริหารแรงงาน EEC ปี 63 ผลสำเร็จเกินเป้า
วันอังคารที่ 22 ธันวาคม 2563
ศูนย์บริหารแรงงาน EEC ปี 63 ผลสําเร็จเกินเป้า
วันเสาร์ฺที่ 19 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดําเนินงานศูนย์บริหารแรงงานเขตพัฒนาพิเศษภาคตะวันออก ซึ่งเป็นศูนย์อํานวยความสะดวกด้านแรงงานให้แก่นายจ้าง ผู้ประกอบการ และแรงงาน ได้อย่างรวดเร็วและเบ็ดเสร็จ โดยปีงบประมาณ 2563 ที่ผ่านมา เกิดผลสําเร็จเกินเป้าหมายในหลายด้าน เช่น ให้บริการจัดหางานให้กลุ่มอุตสาหกรรมเดิมที่มีศักยภาพ หรือ First S-curve และกลุ่มอุตสาหกรรมแห่งอนาคต หรือ New S-curve จากเดิมที่กําหนดไว้ 28,000 คน ซึ่งมีผู้สนใจมากถึงกว่า 40,000 คน รวมถึงฝึกอบรมและทดสอบมาตรฐานฝีมือแรงงาน 10 อุตสาหกรรม เป็นต้น นอกจากนี้ ยังจัดกิจกรรมร่วมกับหน่วยงานต่าง ๆ เพื่อสร้างความเชื่อมั่นให้กับผู้ประกอบกิจการที่จะเข้ามาลงทุนในพื้นที่ EEC ในอนาคตอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกรัฐมนตรีสนับสนุนหมู่บ้านรักษาศีล 5  เชิญชวนประชาชนร่วมกันทำความดี กตัญญูต่อแผ่นดินและสถาบันของชาติ
วันอังคารที่ 22 ธันวาคม 2563
​นายกรัฐมนตรีสนับสนุนหมู่บ้านรักษาศีล 5  เชิญชวนประชาชนร่วมกันทําความดี กตัญญูต่อแผ่นดินและสถาบันของชาติ
​นายกรัฐมนตรีสนับสนุนหมู่บ้านรักษาศีล 5  เชิญชวนประชาชนร่วมกันทําความดี กตัญญูต่อแผ่นดินและสถาบันของชาติ
วันนี้ (22 ธ.ค. 63) เวลา 09.00 น. ก่อนการประชุมคณะรัฐมนตรี นายอนุชา บูรพชัยศรี โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมโครงการหมู่บ้านรักษาศีล 5 ต้นแบบ โดยสํานักงานพระพุทธศาสนาแห่งชาติ และผลิตภัณฑ์จากชุมชุนต้นแบบ ได้แก่ ส้มโอ ยาหม่อง และเมี่ยงคํา โดยมีนายอนุชา นาคาศัย รัฐมนตรีประจําสํานักนายกรัฐมนตรีและนายดิสทัต โหตระกิตย์ เลขาธิการนายกรัฐมนตรี นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี ร่วมงาน ณ ตึกสันติไมตรี ทําเนียบรัฐบาล
ในโอกาสนี้ นายกรัฐมนตรีกล่าวยินดีสนับสนุนให้มีการดําเนินโครงการหมู่บ้านรักษาศีล 5 ต้นแบบ อย่างต่อเนื่อง เพราะรัฐบาลต้องการส่งเสริมความร่วมมือระหว่างรัฐบาล บ้าน วัด ราชการ “บวร” ให้เป็นหนึ่งในโครงการตามแผนยุทธศาสตร์ชาติ 20 ปี ช่วยให้เกิดความสงบ สันติสุข ความสามัคคี กลมเกลียวสมานฉันท์ของคนในชาติ ทั้งนี้ การเกิดความรัก สามัคคี ต้องมีศีลเป็นเครื่องยึดเหนี่ยวจิตใจ รวมถึงความกตัญญูต่อสถาบันชาติ ศาสนา พระมหากษัตริย์ยังถือเป็นคุณธรรมของแผ่นดินร่วมกัน
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.อนุชา ย้ำที่ประชุมขับเคลื่อนไทยไปด้วยกัน เร่งแก้ยากจน ลดความเหลื่อมล้ำ เตรียมลงพื้นที่ติดตามปัญหาอย่างใกล้ชิด
วันอังคารที่ 22 ธันวาคม 2563
รมต.อนุชา ย้ําที่ประชุมขับเคลื่อนไทยไปด้วยกัน เร่งแก้ยากจน ลดความเหลื่อมล้ํา เตรียมลงพื้นที่ติดตามปัญหาอย่างใกล้ชิด
รมต.อนุชา ย้ําที่ประชุมขับเคลื่อนไทยไปด้วยกัน เร่งแก้ยากจน ลดความเหลื่อมล้ํา เตรียมลงพื้นที่ติดตามปัญหาอย่างใกล้ชิด
วันนี้ (22 ธันวาคม 2563) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนไทยไปด้วยกันระดับพื้นที่ 3 จังหวัด (จ.ชัยนาท จ.สิงห์บุรี จ.ลพบุรี) ครั้งที่ 1/2563 โดยมี ดร.ธนกร วังบุญคงชนะ เลขานุการรัฐมนตรีประจําสํานักนายกรัฐมนตรี นายรักษ์พงษ์ เซ่งเจริญ ผู้อํานวยการสํานักงานกองทุนหมู่บ้านและชุมชนเมืองแห่งชาติ นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี และคณะกรรมการขับเคลื่อนไทยไปด้วยกันระดับพื้นที่ 3 จังหวัด (จ.ชัยนาท จ.สิงห์บุรี จ.ลพบุรี) เข้าร่วม
สําหรับการประชุมครั้งนี้เป็นผลสืบเนื่องมาจากนายกรัฐมนตรีได้สั่งการให้มีการแต่งตั้งคณะกรรมการขับเคลื่อนไทยไปด้วยกัน เพื่อทําหน้าที่ในการกํากับ ติดตาม เร่งรัด ช่วยเหลือเยียวยา และขับเคลื่อนแก้ไขปัญหาในระดับพื้นที่ ซึ่งนายอนุชา นาคาศัย รัฐมนตรีประจําสํานักนายกรัฐมนตรีได้รับมอบหมายให้รับผิดชอบในพื้นที่ 3 จังหวัด ได้แก่ จ.ชัยนาท จ.สิงห์บุรี และ จ.ลพบุรี
รัฐมนตรีประจําสํานักนายกรัฐมนตรี ย้ําที่ประชุมว่า ในการพิจารณาแผนงานหรือโครงการเพื่อขับเคลื่อนไทยไปด้วยกันระดับพื้นที่ ขอให้ทั้ง 3 จังหวัดได้คํานึงถึงเศรษฐกิจฐานราก ซึ่งเป็นกําลังซื้อหลักของประเทศ โดยเฉพาะภาคการเกษตร โดยปัจจุบันพบว่าเกษตรกรประสบปัญหาหลายด้าน หนึ่งในปัญหาระดับต้น คือ การบริหารจัดการน้ําเพื่อการเกษตร จากที่ทั้ง 3 จังหวัดรายงานมา ได้มีการพิจารณาจัดทําแผนการบริหารจัดการทรัพยากรน้ําควบคู่การพัฒนาด้านอื่นด้วย ขณะเดียวกันขอให้ทั้ง 3 จังหวัด หาแนวทางในการแก้ปัญหาความยากจนในพื้นที่ เพื่อลดความเหลื่อมล้ําที่เกิดขึ้นในสังคมทุกระดับ ยกระดับความเป็นอยู่ พัฒนาคุณภาพชีวิตของประชาชนในพื้นที่ให้ดียิ่งขึ้นไป
......................
รัฐบาลไทย-ข่าวทำเนียบรัฐบาล-"อนุชา" เผย ยกเลิกงานสวดมนต์ข้ามปี รวมถึงพิธีเจริญพระพุทธมนต์ เพื่อความปลอดภัยของประชาชน และงดการรวมกลุ่มคนจำนวนมาก ตามมาตรการควบคุมโรคของภาครัฐ
วันอังคารที่ 22 ธันวาคม 2563
"อนุชา" เผย ยกเลิกงานสวดมนต์ข้ามปี รวมถึงพิธีเจริญพระพุทธมนต์ เพื่อความปลอดภัยของประชาชน และงดการรวมกลุ่มคนจํานวนมาก ตามมาตรการควบคุมโรคของภาครัฐ
"อนุชา" เผย ยกเลิกงานสวดมนต์ข้ามปี รวมถึงพิธีเจริญพระพุทธมนต์ เพื่อความปลอดภัยของประชาชน และงดการรวมกลุ่มคนจํานวนมาก ตามมาตรการควบคุมโรคของภาครัฐ
นายอนุชา นาคาศัย รัฐมนตรีประจําสํานักนายกรัฐมนตรีเปิดเผยว่า จากสถานการณ์แพร่ระบาดของเชื้อไวรัสโควิด-19 ที่จังหวัดสมุทรสาคร ส่งผลถึงการพบจํานวนผู้ติดเชื้อในจังหวัดใกล้เคียงอีกหลายราย ทางสํานักพระพุทธศาสนา ได้มติยกเลิกงานสวดมนต์ข้ามปี รวมถึงพิธีเจริญพระพุทธมนต์ ซึ่งจัดขึ้นทุกวันเสาร์ ทั้งนี้ เพื่อความปลอดภัยของประชาชน และงดการรวมกลุ่มคนจํานวนมาก ตามมาตรการควบคุมโรคของภาครัฐ
รัฐมนตรีประจําสํานักนายกรัฐมนตรีกล่าวว่า ช่วงเทศกาลวันหยุดส่งท้ายปีเก่าต้อนรับปีใหม่ขอให้ประชาชนใช้ช่วงเวลาดังกล่าวพักผ่อนอยู่กับครอบครัว สวดมนต์อยู่ที่บ้าน ทั้งนี้ รัฐบาลมีความห่วงใยประชาชน ขอให้ทุกคนปฎิบัติตามมาตรการควบคุมโรคของภาครัฐอย่างเคร่งครัด ใส่หน้ากากอนามัย หมั่นล้างมือ ดูแลรักษาสุขภาพให้แข็งแรง หลีกเลี่ยงการพบปะสังสรรค์ในสถานที่มีคนจํานวนมาก
............................................
รัฐบาลไทย-ข่าวทำเนียบรัฐบาล-นายกรัฐมนตรีมอบของขวัญปีใหม่ให้คนไทย เปิดทดลองนั่งเรือพลังงานไฟฟ้าฟรี 2 เดือน เริ่ม 23 ธ.ค.นี้ ในเส้นทางพระราม 5 – สาทร
วันอังคารที่ 22 ธันวาคม 2563
นายกรัฐมนตรีมอบของขวัญปีใหม่ให้คนไทย เปิดทดลองนั่งเรือพลังงานไฟฟ้าฟรี 2 เดือน เริ่ม 23 ธ.ค.นี้ ในเส้นทางพระราม 5 – สาทร
นายกรัฐมนตรีมอบของขวัญปีใหม่ให้คนไทย เปิดทดลองนั่งเรือพลังงานไฟฟ้าฟรี 2 เดือน เริ่ม 23 ธ.ค.นี้ ในเส้นทางพระราม 5 – สาทร
วันนี้ (22 ธันวาคม 2563) เวลา 15.00 น. นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดโครงการทดลองเรือโดยสารพลังงานไฟฟ้าในแม่น้ําเจ้าพระยา (MINE Smart Ferry : “MISSION NO EMISSION” River Mass Transit) และเปิดท่าเทียบเรือสะพานพุทธยอดฟ้า ท่าเรืออัจฉริยะ (Smart Pier) ณ ท่าเรือ แคท ทาวเวอร์ กสท. เขตบางรัก กรุงเทพมหานคร โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นายดิสทัต โหตระกิตย์ เลขาธิการนายกรัฐมนตรี ผู้บริหารและสื่อมวลชน เข้าร่วมงานด้วย
โฆษกประจําสํานักนายกรัฐมนตรีเผยว่านายกรัฐมนตรีได้กล่าวเปิดโครงการฯ มีใจความสําคัญตอนหนึ่งว่า รัฐบาลมุ่งยกระดับคุณภาพชีวิตประชาชน ตามแผนยุทธศาสตร์ชาติ 20 ปี ที่ให้ความสําคัญกับการพัฒนาโครงสร้างพื้นฐานด้านการคมนาคมขนส่งของประเทศ ซึ่งรวมถึงการพัฒนาระบบคมนาคมขนส่งทางน้ําด้วยการยกระดับเรือโดยสารและท่าเรือให้ทันสมัย สะดวกปลอดภัย ไร้มลพิษและเป็นมิตรกับสิ่งแวดล้อม รวมทั้งส่งเสริมการใช้งานยานยนต์ไฟฟ้าทุกประเภท สําหรับนํานวัตกรรมใหม่ของยานยนต์ในภาคการขนส่งทางน้ํามาให้บริการแก่ประชาชน อํานวยความสะดวกให้กับประชาชน ได้รับปลอดภัยในการสัญจร และยังเป็นการเชื่อมโยงการสัญจรทางบกและทางราง ช่วยลดปัญหาการจราจร ซึ่งเป็นก้าวสําคัญที่จะผลักดันให้เกิดการพัฒนาระบบการจราจรและการขนส่งอัจฉริยะในประเทศไทย ยกระดับการขนส่งสาธารณะของประเทศให้มีประสิทธิภาพและยั่งยืน ให้เป็นระบบคมนาคมขนส่งหลักของประเทศ ทั้งยังช่วยรักษาสิ่งแวดล้อมจากการใช้พลังงานสะอาด ไร้มลพิษ สามารถช่วยลดปัญหาฝุ่น และ PM 2.5 เพิ่มคุณภาพชีวิตที่ดี
โอกาสนี้ นายกรัฐมนตรียังห่วงใยประชาชนที่อาจได้รับผลกระทบด้านสุขภาพของจากปัญหาฝุ่นละอองที่เกิดขึ้นอยู่ในขณะนี้ โดยขอให้สวมใส่หน้ากากอนามัยทุกครั้งในที่สาธารณะ สําหรับสถานการณ์โควิด-19 นั้น รัฐบาลมีมาตรการชัดเจน สามารถควบคุมสถานการณ์ได้อยู่ โดยคนไทยทุกคนช่วยกันและรักษาสุขภาพของตนเองให้ดี
จากนั้น นายกรัฐมนตรีได้ทดลองนั่งเรือโดยสารพลังงานไฟฟ้าในแม่น้ําเจ้าพระยาจากท่าเรือ แคท ทาวเวอร์ กสท. ไปยังท่าเรือสะพานพระพุทธยอดฟ้า เพื่อเปิดท่าเทียบเรือสะพานพุทธยอดฟ้า พร้อมเยี่ยมชมโครงการนําร่องพัฒนาท่าเรืออัจฉริยะ Smart Pier (ท่าเรืออัจฉริยะ) แห่งแรกของประเทศไทย พร้อมกล่าวชมการทํางานของกระทรวงคมนาคม ทั้งภาครัฐและภาคเอกชนที่ร่วมผนึกกําลังที่จะขับเคลื่อนประเทศไทยให้ก้าวไปข้างหน้า พร้อมกับการยกระดับคุณภาพชีวิตของประชาชน ตามแนวทาง “รวมไทย สร้างชาติ” ที่ขับเคลื่อนประเทศไทยให้ก้าวไปข้างหน้า ซึ่งท่าเรือแห่งนี้เป็นแหล่งท่องเที่ยวสําคัญอีกแห่งหนึ่งในแม่น้ําเจ้าพระยา ที่จะเปิดให้บริการประชาชนฟรี ตั้งแต่วันที่ 23 ธ.ค.63- 14 ก.พ.64 ในเส้นทางพระราม 5 - สาทร เพื่อเป็นของขวัญปีใหม่มอบให้แก่ประชาชน เพื่อสร้างรอยยิ้มและความสุขแก่ผู้ใช้บริการทุกคนต่อไป และพร้อมจะเปลี่ยนท่าเรือให้สวยงาม ทันสมัย ทั้ง 29 ท่า ภายในปี 2565 ด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สุริยะ หารือหอการค้าเยอรมัน-ไทย ร่วมมือแก้วิกฤตมลพิษทางอากาศระยะยาว หนุนกฎหมายอากาศสะอาดแก้มลภาวะระดับลงลึก
วันอังคารที่ 22 ธันวาคม 2563
สุริยะ หารือหอการค้าเยอรมัน-ไทย ร่วมมือแก้วิกฤตมลพิษทางอากาศระยะยาว หนุนกฎหมายอากาศสะอาดแก้มลภาวะระดับลงลึก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม หารือหอการค้าเยอรมัน-ไทย ร่วมมือแก้วิกฤตมลพิษทางอากาศระยะยาว หนุนกฎหมายอากาศสะอาดแก้มลภาวะระดับลงลึก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังประชุมร่วมกับประธานหอการค้าเยอรมัน-ไทย ว่า เยอรมนีมีความสนใจที่จะร่วมมือกับไทยในการสนับสนุนอุตสาหกรรมสีเขียว (Green Industry) และส่งเสริมเศรษฐกิจหมุนเวียน (Circu lar Economy) โดยมีความเห็นว่าการส่งเสริมอุตสาหกรรม อย่างยั่งยืนและเป็นมิตรกับสิ่งแวดล้อมจะช่วยให้ภาคธุรกิจมีความเข้มแข็ง และอยู่ร่วมกับสังคมอย่างยั่งยืน โดยทางหอการค้าเยอรมัน-ไทย ได้นําเสนอข้อมูลเกี่ยวกับความสําคัญในการส่งเสริมอุตสาหกรรมสีเขียวให้แก่กระทรวง เพื่อหาแนวทางดําเนินงานร่วมกันต่อไป ขณะเดียวกันยังได้เน้นย้ําถึงความสําคัญของการแก้ไขปัญหาสภาพอากาศ โดยสนับสนุนกฎหมายอากาศสะอาด (clean air act) ต้องมีการพิจารณาแก้ไขลงลึกถึงสาเหตุของปัญหาที่แท้จริง และมีการนํามาตรการต่าง ๆ มาใช้อย่างจริงจัง
ทั้งนี้กระทรวงอุตสาหกรรมได้เล็งเห็นถึงความสําคัญของการประกอบอุตสาหกรรมตามกรอบแนวคิดขยะเหลือศูนย์ (Zero waste) และเศรษฐกิจหมุนเวียน สอดคล้องกับการแก้ไขปัญหาด้านสิ่งแวดล้อมอย่างยั่งยืน ประกอบกับขณะนี้เกิดปัญหามลภาวะทั่วโลก และในประเทศไทยมีปัญหาฝุ่นละออง PM 2.5 ซึ่งส่งผลกระทบต่อสุขภาพของประชาชน ดังนั้นหากภาคอุตสาหกรรมมีส่วนช่วยผลักดันจิตสํานึกส่วนนี้จะส่งผลดีในระยะยาว พร้อมกันนี้อุตสาหกรรมที่ให้ความสําคัญด้านสิ่งแวดล้อมจะได้รับการยอมรับจากทุกตลาดทั่วโลก เป็นผลดีต่อการทําธุรกิจระยะยาวเช่นเดียวกัน
“ประเด็นที่หอการค้าเยอรมนีหารือเป็นสิ่งที่กระทรวงให้ความสําคัญอยู่แล้ว ขณะนี้กระทรวงอุตสาหกรรมก็มีแผนที่จะดําเนินงานในส่วนที่เป็นมาตรการระยะยาวร่วมกับหน่วยงานที่เกี่ยวข้อง อาทิ มีแผนปรับจากมาตรฐานยูโร 4 ที่ใช้ในปัจจุบัน เป็นการใช้มาตรฐานยูโร 5 และ 6 ในอนาคตอันใกล้นี้ พร้อมทั้งการส่งเสริมรถยนต์ไฟฟ้าในอนาคต เป็นต้น โดยยอมรับว่าทุกการเปลี่ยนแปลงนํามาซึ่งต้นทุนแก่ผู้ประกอบการ อย่างไรก็ดี จะเป็นผลดีต่อสังคม สุขภาพ และสิ่งแวดล้อม ในระยะยาว ซึ่งเราก็พยายามปรับไปตามความเหมาะสมของกระแสโลก” นายสุริยะ กล่าว
นายอันเดร ริชเตอร์ ประธานหอการค้าเยอรมัน-ไทย กล่าวว่าขณะนี้ไทยยังมีปัญหาฝุ่นละอองซึ่งส่งผลต่อสภาพอากาศ จึงเล็งเห็นว่าหากทั้ง 2 หน่วยงานมีความร่วมมือกัน เยอรมนีในฐานะประเทศที่มีความเชี่ยวชาญ ด้านเทคโนโลยี รวมทั้งมีบุคลากรที่ได้รับการฝึกอบรมและทํางานอยู่ในประเทศไทยอยู่แล้ว หากทางกระทรวงฯ ช่วยส่งเสริมผู้ประกอบการของเยอรมนีด้วย ก็จะส่งผลให้การลงทุน และการทํางานราบรื่น ซึ่งน่าจะช่วยกันแก้ปัญหาและมุ่งไปสู่การเป็นอุตสาหกรรมรักษ์โลก ตอบโจทย์เทรนด์ของโลกในปัจจุบันได้เป็นอย่างดี
“ขณะนี้ทุกตลาดทั่วโลกมุ่งไปสู่การเป็นอุตสาหกรรมรักษ์โลก แม้ต้นทุนในการปรับเปลี่ยนจะสูง แต่เป็นการลงทุนที่คุ้มค่าในระยะยาว ดังนั้นเราจะต้องเดินหน้าพัฒนาให้ทันกับกระแส โดยเยอรมันนี มีความเชี่ยวชาญในด้านเทคโนโลยีอยู่แล้วและพร้อมให้การสนับสนุนไทยต่อไป” นายอันเดร กล่าว
รัฐบาลไทย-ข่าวทำเนียบรัฐบาล- กระทรวงยุติธรรม เตรียมพร้อมส่งความสุขมอบของขวัญปีใหม่ ๒๕๖๔ ให้ประชาชน ผ่านบริการงานด้านยุติธรรม
วันอังคารที่ 22 ธันวาคม 2563
กระทรวงยุติธรรม เตรียมพร้อมส่งความสุขมอบของขวัญปีใหม่ ๒๕๖๔ ให้ประชาชน ผ่านบริการงานด้านยุติธรรม
นายวันฉัตร วณิชพันธุ์ ที่ปรึกษารัฐมนตรีว่าการกระทรวงยุติธรรม (ด้านประชาสัมพันธ์) เป็นประธานการประชุมเพื่อขับเคลื่อนงานด้านประชาสัมพันธ์ของกระทรวงยุติธรรม
ในวันอังคารที่ ๒๒ ธันวาคม ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๕ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายวันฉัตร วณิชพันธุ์ ที่ปรึกษารัฐมนตรีว่าการกระทรวงยุติธรรม (ด้านประชาสัมพันธ์) เป็นประธานการประชุมเพื่อขับเคลื่อนงานด้านประชาสัมพันธ์ของกระทรวงยุติธรรม โดยมี หัวหน้าฝ่ายประชาสัมพันธ์ และผู้ปฏิบัติงานด้านประชาสัมพันธ์ของหน่วยงานในสังกัดกระทรวงยุติธรรม ตลอดจนเจ้าหน้าที่ที่เกี่ยวข้อง เข้าร่วมประชุมฯ
โดยที่ประชุมได้หารือแนวทางการเผยแพร่ประชาสัมพันธ์โครงการ หรือกิจกรรมที่จะมอบเป็นของขวัญปีใหม่ให้แก่ประชาชน ประจําปี พ.ศ.๒๕๖๔ ผ่านบริการงานด้านยุติธรรมในรูปแบบต่างๆ ให้สาธารณชนรับทราบ ภายใต้หลักการบริหารงานที่สําคัญของนายสมศักดิ์ เทพสุทิน รัฐมนตรีว่าการกระทรวงยุติธรรม โดยแนวทางในการส่งมอบของขวัญปีใหม่ให้แก่ประชาชน ประกอบด้วย การลดภาระค่าใช้จ่ายและช่วยเหลือประชาชนให้เข้าถึงความยุติธรรม การบริการความรู้ และความเข้าใจด้านกฎหมาย การบริการงานยุติธรรมช่วงเทศกาลปีใหม่ และการบริการงานยุติธรรมผ่านระบบเทคโนโลยี
นอกจากนี้ ที่ประชุมได้รับทราบสถิติรายงานมูลค่าประชาสัมพันธ์ ประจําเดือนพฤศจิกายน ๒๕๖๓ เพื่อนํามาวิเคราะห์แนวทางการเผยแพร่ประชาสัมพันธ์ข้อมูลข่าวสารผ่านสื่อมวลชน ในปี พ.ศ.๒๕๖๔ โดยเน้นขับเคลื่อนงานด้านประชาสัมพันธ์ของกระทรวงยุติธรรมให้เป็นไปตามนโยบายของรัฐมนตรีว่าการกระทรวงยุติธรรมไปสู่สาธารณชนให้ได้รับทราบข้อมูลข่าวสารของกระทรวงยุติธรรมผ่านสื่อมวลชนได้อย่างรวดเร็ว ทันต่อเหตุการณ์ และมีความต่อเนื่อง อันจะนําไปสู่การยกระดับการปฏิบัติงานด้านข่าวสารของกระทรวงยุติธรรมให้เหมาะสมกับสภาวการณ์ในปัจจุบันและเกิดประโยชน์สูงสุดกับประชาชนมากยิ่งขึ้น
รัฐบาลไทย-ข่าวทำเนียบรัฐบาล-การประชุมคณะกรรมการจัดงานรางวัลอุตสาหกรรม ประจำปี 2564
วันอังคารที่ 22 ธันวาคม 2563
การประชุมคณะกรรมการจัดงานรางวัลอุตสาหกรรม ประจําปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี 2564  ณ ห้องประชุม อก.1 อาคารสํานักงานปลัดกระทรวงอุตสาหกรรม
วันนี้ (22 ธันวาคม 2563) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี 2564 โดยมี นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และคณะกรรมการจัดงานฯ พร้อมเจ้าหน้าที่ที่เกี่ยวข้อง เข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงยุติธรรม ประชุมรับฟังความคิดเห็นเกี่ยวกับประเด็นข้อกฎหมาย
วันอังคารที่ 22 ธันวาคม 2563
กระทรวงยุติธรรม ประชุมรับฟังความคิดเห็นเกี่ยวกับประเด็นข้อกฎหมาย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้ นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม เป็นประธานการประชุมรับฟังความคิดเห็นเกี่ยวกับประเด็นข้อกฎหมาย ครั้ง ๑/๒๕๖๓
ในวันจันทร์ที่ ๒๑ ธันวาคม ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้ นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม เป็นประธานการประชุมรับฟังความคิดเห็นเกี่ยวกับประเด็นข้อกฎหมาย ครั้ง ๑/๒๕๖๓ โดยมีผู้แทนจากหน่วยงานที่เกี่ยวข้อง เข้าร่วมฯ
เพื่อพิจารณารายงานพิจารณาศึกษาปัญหา หลักเกณฑ์ และแนวทางแก้ไขเพิ่มเติมรัฐธรรมนูญแห่งราชอาณาจักรไทย ๒๕๖๐ ของคณะกรรมาธิการวิสามัญพิจารณาศึกษาปัญหา หลักเกณฑ์ และแนวทางแก้ไขเพิ่มเติมรัฐธรรมนูญแห่งราชอาณาจักรไทย ๒๕๖๐ สภาผู้แทนราษฎร รวมทั้ง การรับฟังความเห็นร่างพระราชบัญญัติแก้ไขเพิ่มเติมประมวลกฎหมายอาญา (ฉบับที่ ..) พ.ศ. .... และ การรับฟังความเห็นร่างพระราชบัญญัติข้อมูลข่าวสารสาธารณะ พ.ศ. ....
ทั้งนี้ ที่ประชุมได้รับทราบรายงานการพิจารณาศึกษาปัญหา หลักเกณฑ์ แนวทางการแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช ๒๕๖๐ ของคณะกรรมาธิการวิสามัญพิจารณาศึกษาปัญหา หลักเกณฑ์ และแนวทางแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช ๒๕๖๐ รวมทั้ง ร่างพระราชบัญญัติแก้ไขเพิ่มเติมประมวลกฎหมายอาญา (ฉบับที่ ..) พ.ศ. .... และร่างพระราชบัญญัติข้อมูลข่าวสารสาธารณะ พ.ศ. ....
รัฐบาลไทย-ข่าวทำเนียบรัฐบาล-กระทรวง​ยุติธรรม​ พิจารณา​ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่​จำเลยในคดีอาญา​ ครั้งที่​ ๑๒/๒๕๖๓
วันอังคารที่ 22 ธันวาคม 2563
กระทรวง​ยุติธรรม​ พิจารณา​ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่​จําเลยในคดีอาญา​ ครั้งที่​ ๑๒/๒๕๖๓
นายวัลลภ​ นาค​บัว​ รองปลัด​กระทรวง​ยุติธรรม​ เป็นประธาน​การประชุม​คณะกรรมการ​พิจารณา​ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่​จําเลยในคดีอาญา​ ครั้งที่​ ๑๒/๒๕๖๓​
ในวันอังคารที่ ๒๒ ธันวาคม ๒๕๖๓​ เวลา​ ๐๙.๓๐​ น.​
ณ​ ห้องประชุม​กระทรวง​ยุติธรรม​ ๑​ ชั้น​ ๙​ ศูนย์​ราชการ​เฉลิม​พระ​เกียรติ​ฯ​
อาคาร​ราชบุรี​ดิเรก​ฤทธิ์​ ถนน​แจ้งวัฒนะ​ กรุงเทพ​ฯ
นายวัลลภ​ นาค​บัว​ รองปลัด​กระทรวง​ยุติธรรม​
เป็นประธาน​การประชุม​คณะกรรมการ​พิจารณา​ค่าตอบแทน​ผู้เสียหาย​
และ​ค่าทดแทน​และ​ค่าใช้จ่าย​แก่​จําเลยในคดีอาญา​ ครั้งที่​ ๑๒/๒๕๖๓​
โดยมีผู้​เข้าร่วม​ประชุม​ประกอบด้วย ผู้แทนกระทรวง​การคลัง​
ผู้แทนกระทรวง​การพัฒนา​สังคม​และ​ความมั่นคง​ของ​มนุษย์​
ผู้แทนกรมการปกครอง​ ผู้แทนกรมคุ้มครองสิท​ธิและ​เสรีภาพ​ ผู้แทนกรมพระธรรมนูญ​
ผู้แทนกรม​ราชทัณฑ์​ ผู้แทนสํานักงาน​ตํารวจ​แห่งชาติ​ ผู้แทนสํานักงาน​ศาล​ยุติธรรม​
ผู้แทนสํานักงาน​อัยการ​สูงสุด​ ผู้แทนสภาทนายความ​ รวมทั้ง​ ผู้ทรงคุณวุฒิ​ด้านการแพทย์​
ด้านสังคมสงเคราะห์​ และด้านคุ้มครอง​สิทธิ​เสรีภาพ​ และผู้ที่เกี่ยวข้อง​ เข้าร่วมฯ
โดย​ที่ประชุม​พิจารณา​จํานวน​ ๖๓ เรื่อง​ ประกอบด้วย​ กรณีเรื่องสืบเนื่อง​ จํานวน​ ๑​ เรื่อง​
กรณีผู้เสียหาย​อุทธรณ์​คําวินิจฉัย​คณะอนุกรรมการ​ จํานวน​ ๒๓ ​เรื่อง​
พิจารณาจ่าย จํานวน ๒๘๕,๑๖๙ บาท
กรณี​จําเลย​ จํานวน​ ๔๐​ เรื่อง​ พิจารณาจ่าย จํานวน ๑,๐๐๔,๔๕๑ บาท
รวมทั้งพิจารณา​ขออนุมัติในหลักการร่างพระราชบัญญัติ​
ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่จําเลยในคดีอาญา​ ฉบับที่​ ๓​ พ.ศ.​ ....
นอกจากนี้​ ที่ประชุม​รับทราบ​สถิติการช่วยเหลื​อเยียวยาผู้เสียหายและจําเลยในคดีอาญา​
ประจําปี​ พ.ศ.​ ๒๕๖๔ ​จนถึง​เดือนพฤศจิ​กายน ๒๕๖๓​
และช่วยเหลือ​คดีที่สาธารณชนให้ความสนใจ​
รวมทั้งรับทราบรายงานผลการติดตามให้ความช่วยเหลือผู้เสียหาย​
คดีความผิดเกี่ยวกับเพศตามข้อสั่งการของคณะกรรมการฯ​
และรับทราบสถิติยื่นอุทธรณ์​คําวินิจฉัย​ของคณะกรรมการต่อศาลอุทธรณ์
​และรายงานผลคําพิพากษาของศาลอุทธรณ์​ ประจําเดือนพฤศจิกายน​ ๒๕๖๓​
รัฐบาลไทย-ข่าวทำเนียบรัฐบาล-ดีอีเอส จับมือ ก.ล.ต. จัดสัมมนา เรื่อง DPO กับการขับเคลื่อนเศรษฐกิจดิจิทัล
วันอังคารที่ 22 ธันวาคม 2563
ดีอีเอส จับมือ ก.ล.ต. จัดสัมมนา เรื่อง DPO กับการขับเคลื่อนเศรษฐกิจดิจิทัล
ดีอีเอส จับมือ ก.ล.ต. จัดสัมมนา เรื่อง DPO กับการขับเคลื่อนเศรษฐกิจดิจิทัล
เมื่อวันที่ 22 ธันวาคม 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานกล่าวเปิดการสัมมนาและปาฐกถา เรื่อง DPO กับการขับเคลื่อนเศรษฐกิจดิจิทัล จัดโดยสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) สํานักงานปลัดกระทรวงดิจิทัลเพื่อเศรษฐกิจและสังคมทําหน้าที่สํานักงานคณะกรรมการคุ้มครองข้อมูลส่วนบุคคลคณะนิติศาสตร์ จุฬาลงกรณ์มหาวิทยาลัย และสถาบันเพิ่มผลผลิตแห่งชาติ โดยมีวัตถุประสงค์เพื่อส่งเสริมความตระหนักรู้ สร้างแรงจูงใจ เพื่อสร้างความร่วมมือและแลกเปลี่ยนความคิดเห็นเพื่อเป็นการยกระดับมาตรฐานเท่าเทียบสากล ทั้งจากหน่วยงานภาครัฐและเอกชน โดยมีกลุ่มเป้าหมาย คือ เจ้าหน้าที่คุ้มครองข้อมูลส่วนบุคคลและประธานผู้บริหารฝ่ายข้อมูล “Data Protection Officer (OPD) -Chief Data Officer (CDO) จากทั้งภาครัฐและภาคเอกชน เข้าร่วมงานสัมมนา กว่า 500 ท่าน ณ ห้องคริสตัล ฮอลล์ โรงแรม ดิ แอทธินี โฮเทล แบงค็อก
****************
รัฐบาลไทย-ข่าวทำเนียบรัฐบาล-กระทรวงยุติธรรมจัดกิจกรรมปลูกป่า ภายใต้โครงการศูนย์การเรียนรู้ด้านการเกษตร ตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี
วันอังคารที่ 22 ธันวาคม 2563
กระทรวงยุติธรรมจัดกิจกรรมปลูกป่า ภายใต้โครงการศูนย์การเรียนรู้ด้านการเกษตร ตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี
กระทรวงยุติธรรมจัดกิจกรรมปลูกป่า ภายใต้โครงการศูนย์การเรียนรู้ด้านการเกษตร ตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ในวันจันทร์ที่ ๒๑ ธันวาคม ๒๕๖๓ เวลา ๐๙.๓๐ นณ ศูนย์ฝึกและอบรมเด็กและเยาวชนชายบ้านมุทิตาตําบลคลองโยง อําเภอพุทธมณฑล จังหวัดนครปฐม
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานเปิดกิจกรรมปลูกป่าภายใต้โครงการศูนย์การเรียนรู้ด้านการเกษตรตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เนื่องในโอกาสวันคล้ายวันประสูติ ๗ ธันวาคม ๒๕๖๓ โดยมี นายสหการณ์ เพ็ชรนรินทร์ รองปลัดกระทรวงยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พร้อมทั้งผู้บริหารกระทรวงยุติธรรม และเจ้าหน้าที่ที่เกี่ยวข้องเข้าร่วมฯ โดยมี นายรัฐศาสตร์ ชิดชู รองผู้ว่าราชการจังหวัดนครปฐม ให้การต้อนรับการจัดกิจกรรมปลูกป่า ดังกล่าว จัดขึ้นเพื่อให้ข้าราชการ เจ้าหน้าที่ เด็กและเยาวชน ได้มีส่วนร่วมเฉลิมพระเกียรติสมเด็จพระเจ้าลูกเธอ เจ้าฟ้าพัชรกิติยาภาฯ ร่วมบูรณาการปลูกต้นไม้ สวนเกษตร และปลูกป่า รวมทั้งสร้างจิตสํานึกให้เห็นความสําคัญของการอนุรักษ์และฟื้นฟูทรัพยากรป่าไม้ ตลอดจนเป็นการพัฒนาพื้นที่ภายในศูนย์ฝึกและอบรมฯ เพื่อการกสิกรรมอย่างเต็มรูปแบบตามบริบทของลักษณะทางกายภาพ โดยการเพาะปลูก และเลี้ยงสัตว์ตามความเหมาะสมของสภาพพื้นที่ ในโอกาสนี้ ประธานในพิธี พร้อมทั้งผู้บริหารกระทรวงยุติธรรม และแขกผู้มีเกียรติได้ร่วมกันปลูกต้นไม้ ปล่อยปลา และเดินชมบอร์ดนิทรรศการการดําเนินกิจกรรม/พื้นที่การเกษตร และชมการออกร้านของหน่วยงานในสังกัดและภาคีเครือข่าย
รัฐบาลไทย-ข่าวทำเนียบรัฐบาล- สมาคมธนาคารไทยแนะลูกค้าทำธุรกรรมผ่านช่องทางอิเล็กทรอนิกส์
วันอังคารที่ 22 ธันวาคม 2563
สมาคมธนาคารไทยแนะลูกค้าทําธุรกรรมผ่านช่องทางอิเล็กทรอนิกส์
ธนาคารสมาชิกของสมาคมธนาคารไทย แจ้งปิดสํานักงานและสาขาของธนาคารในพื้นที่สมุทรสาคร ตั้งแต่วันที่ 19 ธ.ค.2563 เป็นต้นไป เพื่อความปลอดภัยของลูกค้าและพนักงาน แนะลูกค้าทําธุรกรรมผ่านช่องทางอิเล็กทรอนิกส์
ธนาคารสมาชิกของสมาคมธนาคารไทย แจ้งปิดสํานักงานและสาขาของธนาคารในพื้นที่สมุทรสาคร ตั้งแต่วันที่ 19 ธันวาคม 2563 เป็นต้นไป เพื่อความปลอดภัยของลูกค้าและพนักงาน แนะลูกค้าทําธุรกรรมผ่านช่องทางอิเล็กทรอนิกส์ เช่น เครื่องรับฝาก-ถอนเงินอัตโนมัติ และบริการโอนเงินผ่านพร้อมเพย์
นายผยง ศรีวณิช ประธานสมาคมธนาคารไทย เปิดเผยว่า ตามที่ได้มีประกาศจากคณะกรรรมการโรคติดต่อจังหวัดสมุทรสาคร ในการบริหารจัดการเพื่อควบคุมสถานการณ์ระบาดของ COVID-19 ด้วยมาตรการเด็ดขาด และรวดเร็ว โดยการควบคุมการเข้าออกพื้นที่และการจัดกิจกรรมต่างๆ อย่างเคร่งครัด ในพื้นที่การระบาดและพื้นที่เสี่ยงตั้งแต่วันที่ 19 ธันวาคม 2563 – 3 มกราคม 2564 นั้น
เพื่อความปลอดภัยของลูกค้า พนักงาน และดําเนินการตามมาตรการป้องกันโรค COVID-19 ของธนาคารสมาชิกเป็นไปมาตรการของรัฐ และแนวปฏิบัติของกรมควบคุมโรคกระทรวงสาธารณสุขโดยเคร่งครัด ธนาคารสมาชิกของสมาคมธนาคารไทยจึงมีความจําเป็นต้องปิดการทํางานและบริการที่อาคารและสาขาของบางธนาคารภายในเขตพื้นที่ดังกล่าว ตั้งแต่วันที่ 19 ธันวาคม 2563 เป็นต้นไป
อนึ่ง ลูกค้าสามารถใช้บริการหลักของธนาคาร ทั้งการถอนเงิน โอนเงินและฝากเงินในเขตพื้นที่ ผ่านช่องทางอิเล็กทรอนิกส์ เช่น เครื่องรับฝากเงินและถอนเงินอัตโนมัติที่ตั้งกระจายในพื้นที่ และบริเวณหน้าสาขาของธนาคาร รวมถึงการทําธุรกรรมผ่านระบบ PromptPay และบริการสินเชื่อต่างๆ ที่อยู่ในกระบวนการของสินเชื่อแล้ว ทั้งนี้ บริการบางอย่างของธนาคารในเขตพื้นที่ที่มีการปิดสํานักงานและสาขาของธนาคารอาจจะต้องใช้เวลาการดําเนินการมากกว่าเดิม หรือล่าช้ากว่าปกติ ตามข้อจํากัดของแต่ละธนาคารในช่วงเวลานี้ โดยลูกค้าสามารถสอบถามรายละเอียดเพิ่มเติมได้ที่ Call Center หรือดูรายละเอียดเพิ่มเติมจากทาง website ของแต่ละธนาคาร
ทั้งนี้ จากสถานการณ์แพร่ระบาดของโรค COVID-19 ดังกล่าว สมาคมธนาคารไทยและธนาคารพาณิชย์มีความห่วงใยความปลอดภัยและสวัสดิภาพของพนักงานและลูกค้าเป็นสําคัญ จึงขอให้ดําเนินการตามมาตรฐานด้านสุขอนามัยอย่างเคร่งครัด
สมาคมธนาคารไทย
โทร. 0-2558-7500
รัฐบาลไทย-ข่าวทำเนียบรัฐบาล-บีโอไอระดมทีมวางกลยุทธ์ลงทุนเตรียมรับเศรษฐกิจฟื้นตัว
วันอังคารที่ 22 ธันวาคม 2563
บีโอไอระดมทีมวางกลยุทธ์ลงทุนเตรียมรับเศรษฐกิจฟื้นตัว
บีโอไอระดมทีมวางกลยุทธ์ลงทุนเตรียมรับเศรษฐกิจฟื้นตัว
บีโอไอระดมทีมวางกลยุทธ์ลงทุนเตรียมรับเศรษฐกิจฟื้นตัว
บีโอไอ ระดมสมองภาครัฐ – เอกชนด้านเศรษฐกิจกว่า 30 องค์กร เตรียมแผนรองรับเศรษฐกิจโลกฟื้นตัวหลังโควิด-19 เร่งหารือผู้ประกอบการร่วมกําหนดกลยุทธ์กระตุ้นการลงทุนครั้งใหญ่ หวังสร้างบรรยากาศการลงทุน ผลักดันเศรษฐกิจไทยฟื้นตัวปี 2564
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือบีโอไอ เปิดเผยว่าในวันที่ 23 ธันวาคม 2563 บีโอไอเตรียมจัดประชุมหารือระหว่างภาครัฐและเอกชนรายใหญ่กว่า 30 องค์กร เพื่อระดมความคิดเห็นและข้อเสนอแนะที่เป็นประโยชน์ต่อการกําหนดมาตรการส่งเสริมการลงทุน ซึ่งจะช่วยฟื้นฟูเศรษฐกิจของประเทศและเสริมสร้างบรรยากาศที่ดีในการลงทุนของไทยในปี 2564 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ณ ห้องแกรนด์บอลรูม โรงแรมอินเตอร์คอนติเนนตัล กรุงเทพฯ
สําหรับภาครัฐและเอกชนที่เข้าร่วมประชุมครั้งนี้ ประกอบด้วย สํานักงานสภาพัฒนาการเศรษฐกิจและสังคมแห่งชาติ สํานักงานคณะกรรมการนโยบายเขตพัฒนาเศรษฐกิจภาคตะวันออก กระทรวงการต่างประเทศ การท่องเที่ยวแห่งประเทศไทย ศูนย์บริหารสถานการณ์ โควิด-19 ภาคธนาคาร รวมถึงภาคเอกชนซึ่งเป็นบริษัทชั้นนําของประเทศ ครอบคลุมกิจการที่มีความสําคัญ เช่น พลังงาน ปิโตรเคมี อุตสาหกรรมอุปโภคและบริโภค โทรคมนาคม นิคมอุตสาหกรรม โรงแรม
“แนวโน้มเศรษฐกิจโลกมีทิศทางที่ดีขึ้น หลังจากการพัฒนาวัคซีนโควิด-19 ในแต่ละประเทศ มีความคืบหน้าอย่างชัดเจน ส่งผลดีต่อความเชื่อมั่นและบรรยากาศการลงทุนที่จะเริ่มกลับมาในปี 2564 ซึ่งไทยอยู่ในจุดยุทธศาสตร์ที่สําคัญของการลงทุนในภูมิภาคอาเซียน บีโอไอจึงเตรียมความพร้อมในการสร้างความเชื่อมั่นให้กับนักลงทุนและหามาตรการรองรับกิจการใหม่ๆ ที่มีแนวโน้มเติบโตในอนาคต” นางสาวดวงใจกล่าว
สําหรับการระดมความคิดเห็นครั้งนี้ แสดงให้เห็นว่ารัฐบาลและบีโอไอมีความตั้งใจที่จะปรับเปลี่ยนนโยบาย และมาตรการส่งเสริมการลงทุนเพื่อให้สอดรับกับเทคโนโลยีและสภาพแวดล้อมทางธุรกิจที่เปลี่ยนแปลงไป โดยจะนําข้อคิดเห็นของภาครัฐ ภาคธนาคาร และภาคเอกชน มากําหนดเป็นมาตรการส่งเสริมการลงทุนให้ตรงกับความต้องการของแต่ละกลุ่มอุตสาหกรรมมากยิ่งขึ้น ซึ่งจะช่วยยกระดับขีดความสามารถการแข่งขันของธุรกิจไทยในเวทีโลก
นางสาวดวงใจ กล่าวว่า ในช่วง 9 เดือน (มกราคม-กันยายน) ปี 2563 นี้ แม้ผู้ประกอบการจะชะลอการลงทุนใหม่ แต่สําหรับคําขอรับการส่งเสริมตามมาตรการปรับปรุงประสิทธิภาพการผลิตกลับเพิ่มขึ้น สะท้อนให้เห็นว่าภายใต้สถานการณ์วิกฤตที่เกิดขึ้น ผู้ประกอบการในประเทศไทยมีการปรับตัวเพื่อเตรียมความพร้อมรองรับกับการฟื้นตัวของเศรษฐกิจในอนาคต ดังนั้นเมื่อเศรษฐกิจโลกฟื้นตัว อุตสาหกรรมในประเทศไทยก็พร้อมที่จะรองรับการลงทุนที่จะกลับมาด้วยเช่นกัน
รัฐบาลไทย-ข่าวทำเนียบรัฐบาล-กระทรวงยุติธรรม ชูอาสาสมัครคุมประพฤติเป็นกลไกหลักในการสนับสนุนการปรับเปลี่ยนพฤติกรรม และสร้างโอกาสด้านอาชีพแก่ผู้กระทำผิด พร้อมขับเคลื่อนแนวทางการดำเนินงานสร้างสังคมปลอดภัย
วันอังคารที่ 22 ธันวาคม 2563
กระทรวงยุติธรรม ชูอาสาสมัครคุมประพฤติเป็นกลไกหลักในการสนับสนุนการปรับเปลี่ยนพฤติกรรม และสร้างโอกาสด้านอาชีพแก่ผู้กระทําผิด พร้อมขับเคลื่อนแนวทางการดําเนินงานสร้างสังคมปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสัมมนาการบริหารองค์การอาสาสมัครคุมประพฤติเพื่อเป็นกลไกสร้างความเชื่อมั่นและความปลอดภัยให้กับสังคม
ในวันจันทร์ที่ ๒๑ ธันวาคม ๒๕๖๓ เวลา ๑๐.๐๐ น. ณ โรงแรมเบสท์ เวสเทิร์น แวนด้า แกรนด์ ถนนแจ้งวัฒนะ อําเภอปากเกร็ด กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสัมมนาการบริหารองค์การอาสาสมัครคุมประพฤติเพื่อเป็นกลไกสร้างความเชื่อมั่นและความปลอดภัยให้กับสังคม พร้อมบรรยายพิเศษในหัวขัอ “นโยบายของกระทรวงยุติธรรมกับการส่งเสริมการมีส่วนร่วมของภาคประชาชน เพื่อสร้างความเชื่อมั่นและความปลอดภัยให้กับสังคม” โดยมี นายวิตถวัลย์ สุนทรขจิต อธิบดีกรมคุมประพฤติ คณะผู้บริหารกรมคุมประพฤติ ประธานกรรมการอาสาสมัครคุมประพฤติจังหวัดทั่วประเทศ ตัวแทนสมาคมอาสาสมัครคุมประพฤติ และผู้เกี่ยวข้องกว่า ๑๐๐ คน เข้าร่วมฯ เพื่อกําหนดทิศทางในการดําเนินงาน พร้อมบูรณาการและแลกเปลี่ยนข้อมูลในการขับเคลื่อนงานให้เป็นไปตามนโยบายของกระทรวงยุติธรรม สามารถสร้างความเชื่อมั่นและความปลอดภัยให้กับสังคมได้
ในการนี้ รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า กระทรวงยุติธรรมมุ่งเน้นการดําเนินงานให้ประชาชนเข้าถึงกระบวนการยุติธรรมได้โดยง่าย ในส่วนของกรมคุมประพฤติมีหน้าที่ดูแลควบคุมผู้กระทําผิดที่พ้นโทษ รวมทั้งการคุมประพฤติผู้ต้องขังที่ได้รับการพักโทษ ทั้งนี้ เพื่อให้ภารกิจของกระทรวงยุติธรรมเกิดผลสัมฤทธิ์ เครือข่ายภาคประชาชนจึงเป็นส่วนสําคัญที่เข้ามามีส่วนร่วมเพื่อสร้างความเชื่อมั่นและความปลอดภัยให้กับสังคม และยังเป็นกลไกในการช่วยให้ผู้กระทําผิดสามารถปรับเปลี่ยนพฤติกรรมไปในทางที่ดีขึ้น ช่วยเสริมสร้างความสงบสุขให้เกิดขึ้นในสังคมตามนโยบายหลักของกระทรวงยุติธรรม อาทิ การป้องกันและปราบปรามยาเสพติด การลดความแออัดในเรือนจํา เป็นต้น ในปัจจุบันผู้ต้องขังร้อยละ ๘๐ ในเรือนจํา เป็นผู้ต้องขังคดียาเสพติด บางส่วนได้รับการพักโทษเนื่องจากเป็นผู้ประพฤติดี แต่ยังต้องติดกําไลติดตามตัวอิเล็กทรอนิกส์ (EM) เพื่อติดตามพฤติกรรม ดังนั้น อาสาสมัครคุมประพฤติจึงเป็นกําลังสําคัญที่จะช่วยเหลือการทํางานของกระทรวงยุติธรรมในส่วนนี้ รวมถึงการช่วยขับเคลื่อนการแก้ไขฟื้นฟูผู้กระทําผิด ดูแลช่วยเหลือ สงเคราะห์ผู้กระทําผิดหรือผู้ได้รับการสงเคราะห์ การแสวงหาข้อเท็จจริงเกี่ยวกับผู้กระทําผิด ตลอดจนการส่งเสริมสนับสนุนภารกิจของกรมคุมประพฤติ
รัฐบาลไทย-ข่าวทำเนียบรัฐบาล-กสร. เปิดเสนอชื่อ “สตรีทำงานดีเด่น 2564”
วันอังคารที่ 22 ธันวาคม 2563
กสร. เปิดเสนอชื่อ “สตรีทํางานดีเด่น 2564”
กระทรวงแรงงาน โดยกรมสวัสดิการและคุ้มครองแรงงาน (กสร.) เชิญชวนเสนอชื่อสตรีทํางานดีเด่น เพื่อเชิดชูเกียรติและเข้ารับโล่รางวัลในงานวันสตรีสากล ประจําปี 2564 หมดเขต 1 กุมภาพันธ์ 2564
กระทรวงแรงงาน ภายใต้การกํากับดูแลและบริหารงานโดย นายสุชาติ ชมกลิ่น รัฐมนตรีว่าการกระทรวงแรงงาน มีความมุ่งมั่นให้แรงงานสตรีได้รับการปกป้อง คุ้มครองสิทธิอย่างเท่าเทียมโดยไม่มีการเลือกปฏิบัติ และกระตุ้นเตือนให้ทุกภาคส่วนได้ตระหนักถึงความสําคัญของสตรีทํางานทุกคนว่าเป็นผู้สร้างสรรค์ สังคมที่ดี ทั้งในระดับครอบครัวจนถึงระดับชาติ จึงสนับสนุนส่งเสริมให้กรมสวัสดิการและคุ้มครองแรงงานได้จัดงานวันสตรีสากลขึ้นเป็นประจําทุกปี เพื่อเชิดชูเกียรติสตรีทํางาน ซึ่งประพฤติปฏิบัติตนเป็นแบบอย่างที่ดี ทั้งในด้านการครองตน ครองคน และครองงาน มีคุณธรรม จริยธรรม เป็นกําลังสําคัญในการช่วยพัฒนาประเทศทั้งด้านเศรษฐกิจและสร้างคุณประโยชน์แก่สังคม
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวต่อไปว่า ในปี 2564 กรมได้กําหนดจัดงานวันสตรีสากลขึ้นในวันที่ 8 มีนาคม 2564 ณ โรงแรมมิราเคิล แกรนด์ คอนเวนชั่น กรุงเทพมหานคร กําหนดแนวคิดหลัก (Theme) ในการจัดงานว่า “แรงงานสตรี รวมพลังฝ่าวิกฤต ขับเคลื่อนเศรษฐกิจไทยให้ยั่งยืน” โดยจัดกิจกรรมหลักสําคัญเพื่อส่งเสริมคุณค่าของสตรีทํางาน คือ การคัดเลือกสตรีทํางานดีเด่น เพื่อมอบโล่รางวัลและใบประกาศเกียรติคุณ ซึ่งกําหนดประเภทสตรีทํางานดีเด่นประจําปี 2564 จํานวน 8 ประเภท ได้แก่ สตรีนักบริหารดีเด่น จํานวน 9 รางวัล สตรีผู้ปฏิบัติการดีเด่น จํานวน 9 รางวัล สตรีเครือข่ายด้านแรงงานดีเด่น จํานวน 6 รางวัล สตรีผู้ประกอบอาชีพอิสระดีเด่น จํานวน 4 รางวัล ศิลปินสตรีดีเด่น จํานวน 1 รางวัล สื่อมวลชนสตรีดีเด่น จํานวน 1 รางวัล สตรีองค์กรพัฒนาเอกชนดีเด่น จํานวน 1 รางวัล และสตรีนักวิชาการด้านแรงงานดีเด่น จํานวน 1 รางวัล รวมทั้งสิ้น 32 รางวัล ทั้งนี้ ผู้สนใจสามารถดาวน์โหลด แบบเสนอชื่อ พร้อมคุณสมบัติ/หลักเกณฑ์การคัดเลือกสตรีทํางานดีเด่น ประจําปีงบประมาณ พ.ศ. 2564 และรายละเอียดต่างๆ ได้ที่ เว็บไซต์ของกรมสวัสดิการและคุ้มครองแรงงาน www.labour.go.th หัวข้อ“ข่าวประชาสัมพันธ์” เรื่อง “การรับสมัครสตรีทํางานดีเด่น ประจําปีงบประมาณ พ.ศ. 2564” หรือสอบถามข้อมูลเพิ่มเติมได้ที่ กลุ่มงานแรงงานหญิง เด็ก และเครือข่ายการคุ้มครองแรงงาน กองคุ้มครองแรงงาน โทรศัพท์: 0 2246 8024 หรือ E-mail : lpnd@labour.mail.go.th
รัฐบาลไทย-ข่าวทำเนียบรัฐบาล-มหาดไทย จัดเสวนาฯ "การจัดทำงบประมาณและการบริหารจัดการงบประมาณรายจ่ายประจำปี"
วันอังคารที่ 22 ธันวาคม 2563
มหาดไทย จัดเสวนาฯ "การจัดทํางบประมาณและการบริหารจัดการงบประมาณรายจ่ายประจําปี"
มหาดไทย จัดเสวนาฯ "การจัดทํางบประมาณและการบริหารจัดการงบประมาณรายจ่ายประจําปี"
มุ่งเสนอแนวทางการเพิ่มประสิทธิภาพการจัดทํางบประมาณ และการเบิกจ่ายงบประมาณ
เพื่อแก้ไขปัญหาการดําเนินงานให้บรรลุผลสําเร็จตามเป้าหมาย และสอดรับกับแนวทางของรัฐบาล
วันนี้ (22 ธันวาคม 2563) เวลา 08.45 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย นายชยาวุธ จันทร รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธานในพิธีเปิดกิจกรรมเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ครั้งที่ 1 ประจําปีงบประมาณ พ.ศ. 2564 ในหัวข้อเรื่อง “การจัดทํางบประมาณและการบริหารจัดการงบประมาณรายจ่ายประจําปี” จัดขึ้นโดย สถาบันดํารงราชานุภาพ กระทรวงมหาดไทย ซึ่งการเสวนาในครั้งนี้ได้รับเกียรติจากวิทยากรผู้เชี่ยวชาญของสํานักงบประมาณ เข้าร่วมถ่ายทอดความรู้และประสบการณ์ และได้มีการถ่ายทอดสดผ่านระบบ Video Conference ไปยังศาลากลางจังหวัด ทั้ง 76 แห่งทั่วประเทศ ผ่านระบบ Video Streaming และผ่านระบบสถานีโทรทัศน์กรมการปกครอง (DOPA Channel) ไปยังทุกอําเภอด้วย
โอกาสนี้ นายชยาวุธ จันทร รองปลัดกระทรวงมหาดไทย ได้กล่าวขอบคุณสถาบันดํารงราชานุภาพ รวมทั้งทุกฝ่ายที่เกี่ยวข้อง ที่ได้ร่วมกันจัดเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ในครั้งนี้ ซึ่งมีทั้งการให้ความรู้และแลกเปลี่ยนประสบการณ์ เพื่อนําเสนอแนวทางการเพิ่มประสิทธิภาพการจัดทํางบประมาณ การเบิกจ่ายงบประมาณ เพื่อใช้ประกอบในการแก้ไขปัญหาการดําเนินงานโครงการและกิจกรรมต่างๆ ให้มีความถูกต้อง ซึ่งจะส่งผลต่อการปฏิบัติงานให้ประสบผลสําเร็จ อันถือเป็นการเสริมสร้างความรู้ความเข้าใจให้แก่ผู้ปฏิบัติงานที่มีส่วนเกี่ยวข้องกับการจัดทํางบประมาณและการบริหารงบประมาณ ตลอดจนการนําประเด็นปัญหาหรือข้อจํากัดในการปฏิบัติงานมาหารือร่วมกัน เพื่อประโยชน์สาธารณะ และส่งผลต่อการเจริญเติบโตทางเศรษฐกิจ ตลอดจนยกระดับความเป็นอยู่ของพี่น้องประชาชนให้ดียิ่งขึ้น ซึ่งจําเป็นต้องเร่งรัดการเบิกจ่ายงบประมาณเพื่อสนับสนุนภารกิจต่าง ๆ ให้เป็นไปตามเป้าหมาย ผลผลิต และผลลัพธ์ตามที่ตกลงไว้กับสํานักงบประมาณ และสอดรับกับเป้าหมายการเบิกจ่ายงบประมาณของรัฐบาล
สําหรับการจัดเสวนาฯ “การจัดทํางบประมาณและการบริหารจัดการงบประมาณรายจ่ายประจําปี” มีวัตถุประสงค์เพื่อเป็นการเพิ่มประสิทธิภาพการจัดทํางบประมาณ และบริหารงบประมาณรายจ่ายประจําปีของหน่วยงานต่างๆ ทั้งในส่วนกลางและส่วนภูมิภาคให้เป็นไปอย่างมีแบบแผน เป็นระบบ มีความคุ้มค่า โปร่งใส และตรวจสอบได้ ทั้งนี้ เพื่อให้บุคลากรที่เกี่ยวข้องในภาคส่วนต่างๆ ได้ให้ความสําคัญกับการจัดทํางบประมาณที่มุ่งเน้นผลสัมฤทธิ์ ตอบสนองความต้องการของประชาชนอย่างคุ้มค่าและโปร่งใส เพื่อให้การพัฒนาพื้นที่เป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม
วันอังคารที่ 22 ธันวาคม 2563
กระทรวงยุติธรรม ประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม (คําสั่งที่ ๖/๒๕๖๓) ครั้งที่ ๒/ ๒๕๖๓
ในวันจันทร์ที่ ๒๑ ธันวาคม ๒๕๖๓ เวลา ๑๔.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม (คําสั่งที่ ๖/๒๕๖๓) ครั้งที่ ๒/ ๒๕๖๓ โดยมี นายวัลลภ นาคบัว รองปลัดกระทรวงยุติธรรม พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ คณะอนุกรรมการฯ ผู้บริหาร ข้าราชการ เจ้าหน้าที่ และประชาชน เข้าร่วม
สําหรับการประชุมในครั้งนี้ ได้ร่วมกันพิจารณาเรื่องที่อยู่ในความรับผิดชอบของคณะอนุกรรมการศึกษาฯ จํานวน ๑๓ กรณี กรณีส่งเรื่องให้คณะอนุกรรมการอื่น จํานวน ๕ กรณี กรณีสามารถดําเนินการได้ จํานวน ๘ กรณี รวมถึงมีการเสนอให้มีการแก้ไขรัฐธรรมนูญแห่งราชอาณาจักรไทยและคุ้มครองสิทธิและเสรีภาพประชาชน ยกเลิกคําสั่ง คสช. และคําสั่งคณะปฏิวัติ ทุกฉบับที่ส่งผลกระทบต่อสิทธิเสรีภาพของประชาชน โดยให้ตั้งคณะทํางานร่วมกันศึกษากรณีดังกล่าว นอกจากนี้ ได้มีประชาชนจากตําบลโพธ์ อําเภอเมือง จังหวัดศรีสะเกษ ที่ได้รับผลกระทบจากเทศบาลเมืองศรีสะเกษดําเนินคดี พ.ร.บ. ควบคุมอาคาร พ.ศ.๒๕๒๒ เข้ายื่นหนังสือขอความเป็นธรรมต่อรัฐมนตรีว่าการกระทรวงยุติธรรม อีกด้วย
รัฐบาลไทย-ข่าวทำเนียบรัฐบาล-ติดตามการควบคุมโรคใบด่างมันสำปะหลัง และความก้าวหน้าของหมู่บ้านคชานุรักษ์
วันอังคารที่ 22 ธันวาคม 2563
ติดตามการควบคุมโรคใบด่างมันสําปะหลัง และความก้าวหน้าของหมู่บ้านคชานุรักษ์
รองปลัดกระทรวงเกษตรฯ ลงพื้นที่ติดตามการควบคุมโรคใบด่างมันสําปะหลัง และความก้าวหน้าของหมู่บ้านคชานุรักษ์ ในพื้นที่จังหวัดสระแก้ว
วันจันทร์ที่ 21 ธันวาคม 2563 นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามแผนงาน/โครงการและกิจกรรมเร่งด่วนของกระทรวงเกษตรและสหกรณ์ ในพื้นที่จังหวัดสระแก้ว โดยได้เป็นประธานการประชุมติดตามการแก้ไขปัญหาการควบคุมโรคใบด่างมันสําปะหลัง พร้อมด้วยผู้แทนเกษตรจังหวัดสระแก้ว เกษตรอําเภอทุกอําเภอ และหัวหน้าส่วนราชการในสังกัดกระทรวงเกษตรและสหกรณ์ในพื้นที่ โดยจังหวัดสระแก้วพบการระบาดของโรคใบด่างมันสําปะหลังตั้งแต่เมื่อวันที่ 25 ต.ค. 2561 มีพื้นที่การระบาดสะสมรวม 7.4 หมื่นไร่ ปัจจุบันอยู่ระหว่างดําเนินการควบคุมโรคฯ ตามมาตรการ และกระทรวงเกษตรฯ โดยกรมส่งเสริมการเกษตรได้เสนอโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ต่อ ครม. เพื่อขออนุมัติงบกลาง จํานวน 1.44 พันล้านบาท เพื่อใช้ในการดําเนินการควบคุมโรค ชดเชยและเยียวยาให้แก่เกษตรกรที่ได้รับผลกระทบโดยเร็ว เพื่อให้ทันต่อฤดูกาลเพาะปลูกในช่วงเดือน มี.ค. - เม.ย. นี้ต่อไป
จากนั้นได้ลงพื้นที่หมู่ 20 บ้านวังสีทอง ตําบลหนองหว้า อําเภอเขาฉกรรจ์ จังหวัดสระแก้ว เพื่อติดตามการแก้ไขปัญหาการระบาดของโรคใบด่างมันสําปะหลัง แปลงของนางยุพา จิระเนตร พื้นที่จํานวน 18 ไร่ และแปลงของนายชัยณรงค์ สมบูรณ์ พื้นที่จํานวน 15 ไร่ ที่ได้รับผลกระทบจากการระบาด พร้อมทั้งชี้แจงทําความเข้าใจให้เกษตรกรได้รับทราบถึงแนวทางมาตรการแก้ไขปัญหาและขั้นตอนการดําเนินการของภาครัฐและเจ้าหน้าที่ผู้ปฏิบัติเพื่อบรรเทาความเดือดร้อนของพี่น้องเกษตรกรที่ได้รับผลกระทบโดยเร่งด่วน
นอกจากนี้ ยังได้ลงพื้นที่หมู่บ้านคชานุรักษ์ โครงการพัชรสุธาคชานุรักษ์ หมู่ 28 บ้านสระหลวง ตําบลทุ่งมหาเจริญ อําเภอวังน้ําเย็น จังหวัดสระแก้ว ติดตามความก้าวหน้าการดําเนินกิจกรรมส่งเสริมและพัฒนาอาชีพด้านเกษตรกรรม ในเขตพื้นที่ป่ารอยต่อ 5 จังหวัด (ภาคตะวันออก) จังหวัดสระแก้ว โครงการพัชรสุธาคชานุรักษ์ ของกระทรวงเกษตรและสหกรณ์ โดยพบปะผู้นําชุมชน ยุวเกษตรกร และเกษตรกรต้นแบบ จํานวน 4 ราย เพื่อเป็นต้นแบบเมนูอาชีพในการนําไปขยายผลไปยังเกษตรกรรายอื่น ๆ ในพื้นที่หมู่บ้านเป้าหมาย ตามแผนการดําเนินงานฯ ในปี 2564 ต่อไป
รัฐบาลไทย-ข่าวทำเนียบรัฐบาล-สินเชื่อชะลอการขายข้าวเปลือกนาปี ปีการผลิต 2563/64
วันจันทร์ที่ 14 ธันวาคม 2563
สินเชื่อชะลอการขายข้าวเปลือกนาปี ปีการผลิต 2563/64
วันจันทร์ที่ 14 ธันวาคม 2563
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการสินเชื่อชะลอการขายข้าวเปลือกนาปี ปีการผลิต 2563/64 ให้เกษตรกรมีเงินทุนหมุนเวียนไม่ต้องเร่งขายข้าวในช่วงราคาตกต่ํา โดยให้สินเชื่อข้าวเปลือกที่มีความชื้นไม่เกินร้อยละ 15 สิ่งเจือปนไม่เกินร้อยละ 2 แก่เกษตรกรรายละไม่เกิน 300,000 บาท สหกรณ์การเกษตรแห่งละไม่เกิน 300 ล้านบาท กลุ่มเกษตรกรแห่งละไม่เกิน 20 ล้านบาท วิสาหกิจชุมชนแห่งละไม่เกิน 5 ล้านบาท ขอสินเชื่อได้ตั้งแต่บัดนี้ – 28 ก.พ. 2564 ภาคใต้เริ่มเดือน มี.ค. – 31 ก.ค. 2564 นอกจากนี้ยังให้สินเชื่อแก่สถาบันเกษตรกรเพื่อรับซื้อข้าวจากเกษตรกรในอัตราดอกเบี้ยร้อยละ 1 ต่อปี ขอสินเชื่อได้ตั้งแต่บัดนี้ – 30 ก.ย. 2564 สอบถามรายละเอียดได้ที่ธนาคาร ธ.ก.ส. ทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด พม. เร่งช่วยเหลือเด็ก 7 พี่น้อง เดือดร้อนจากภัยน้ำท่วม และครอบครัวยากจน ที่ จ.นครศรีธรรมราช
วันจันทร์ที่ 14 ธันวาคม 2563
ปลัด พม. เร่งช่วยเหลือเด็ก 7 พี่น้อง เดือดร้อนจากภัยน้ําท่วม และครอบครัวยากจน ที่ จ.นครศรีธรรมราช
ปลัด พม. เร่งช่วยเหลือเด็ก 7 พี่น้อง เดือดร้อนจากภัยน้ําท่วม และครอบครัวยากจน ที่ จ.นครศรีธรรมราช
เมื่อวันที่ 11 ธ.ค. 63 เวลา 11.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวนริศา อดิเทพวรพันธุ์ ประจําสํานักเลขาธิการสํานักนายกรัฐมนตรี พร้อมด้วยคณะผู้บริหารกระทรวง พม. ลงพื้นที่จังหวัดนครศรีธรรมราช เพื่อช่วยเหลือครอบครัวผู้ด้อยโอกาสที่ประสบปัญหาความเดือดร้อนจากภัยน้ําท่วม โดยครอบครัวดังกล่าวมีผู้เป็นยายที่มีความพิการทางสายตา (เลือนลาง) ต้องรับภาระเลี้ยงดูหลาน จํานวน 7 คน อายุระหว่าง 2-13 ปี แทนผู้เป็นแม่ที่ถูกจับดําเนินคดี ทําให้ได้รับการเลี้ยงดูที่ไม่เหมาะสมและส่งผลต่อพัฒนาการสมวัยของเด็ก อีกทั้งครอบครัวมีฐานะยากจน ประกอบอาชีพเก็บของเก่าขาย รายได้ไม่เพียงพอค่าใช้จ่าย ทั้งนี้ ในเบื้องต้น ได้มอบเงินช่วยเหลือผู้ประสบปัญหาทางสังคมกรณีฉุกเฉิน จํานวน 5,000 บาท นอกเหนือจากที่ได้รับเบี้ยความพิการและเบี้ยยังชีพผู้สูงอายุประจําเดือน ชุดนักเรียน และเครื่องอุปโภคบริโภคที่จําเป็น อีกทั้งได้กําชับทีม พม. One Home จังหวัดนครศรีธรรมราช เข้ามาดูแลอย่างใกล้ชิดและต่อเนื่องทั้งชีวิตความเป็นอยู่และการเลี้ยงดูเด็กอย่างเหมาะสม โดยเฉพาะการศึกษาอย่างสม่ําเสมอของเด็ก เนื่องจากการศึกษาจะทําให้เด็กสามารถนําความรู้ไปประกอบอาชีพหาเลี้ยงตนเองและครอบครัวในอนาคต และหลุดพ้นจากความยากจนได้
นางพัชรี กล่าวเพิ่มเติมว่า สําหรับครอบครัวนี้ มีปัญหาที่สลับซับซ้อน มีทั้งลูกต่างบิดา หลากหลายช่วงอายุ กระทรวง พม. จะเข้ามาดูแลและประเมินการเลี้ยงดู สภาพความเป็นอยู่ที่อาศัยที่เหมาะสม โดยทีมงานนักสังคม และทีมสหวิชาชีพ ซึ่งจะต้องดําเนินการอย่างละเอียดอ่อน ดูแลสภาวะจิตใจของเด็ก และผู้ปกครองโดยคํานึงถึงประโยชน์ที่จะเกิดขึ้นกับเด็กเป็นสําคัญ ซึ่งในทางกฏหมาย เด็กจะต้องได้รับปกป้องคุ้มครองตามพระราชบัญญัติคุ้มครองเด็ก พ.ศ. 2546 ในกรณีที่ผู้ปกครองไม่สามารถดูแลได้อย่างเหมาะสม ทั้งนี้ ประชาชนที่ประสบภัยน้ําท่วมหรือประสบภัยพิบัติต่างๆ รวมทั้งประสบปัญหาทางสังคม ปัญหาเด็กถูกทอดทิ้งหรือดูแลอย่างไม่เหมาะสม สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-ปลัด พม. เข้าช่วยเหลือเด็ก 7 พี่น้อง เดือดร้อนจากภัยน้ำท่วม พร้อมเยี่ยมผู้สูงอายุพิการ ป่วยติดเตียงในโครงการของ กคช. ที่ จ.นครศรีธรรมราช
วันจันทร์ที่ 14 ธันวาคม 2563
ปลัด พม. เข้าช่วยเหลือเด็ก 7 พี่น้อง เดือดร้อนจากภัยน้ําท่วม พร้อมเยี่ยมผู้สูงอายุพิการ ป่วยติดเตียงในโครงการของ กคช. ที่ จ.นครศรีธรรมราช
ปลัด พม. เข้าช่วยเหลือเด็ก 7 พี่น้อง เดือดร้อนจากภัยน้ําท่วม พร้อมเยี่ยมผู้สูงอายุพิการ ป่วยติดเตียงในโครงการของ กคช. ที่ จ.นครศรีธรรมราช
วันที่ 11 ธ.ค. 63 เวลา 09.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวนริศา อดิเทพวรพันธุ์ ประจําสํานักเลขาธิการสํานักนายกรัฐมนตรี พร้อมด้วยนายทวีพงษ์ วิชัยดิษฐ์ ผู้ว่าการการเคหะแห่งชาติ (กคช.) และคณะผู้บริหารกระทรวง พม. ลงพื้นที่จังหวัดนครศรีธรรมราชเพื่อพบปะเยี่ยมและให้กําลังใจชาวชุมชนโครงการเคหะชุมชนนครศรีธรรมราช 1 ที่ได้รับผลกระทบจากสถานการณ์น้ําท่วม พร้อมทั้งมอบเครื่องอุปโภคบริโภคที่จําเป็น 660 ราย เพื่อบรรเทาความเดือดร้อน จากนั้น เดินทางไปมอบเครื่องอุปโภคบริโภคที่จําเป็น 412 ราย ให้กับชาวชุมชนโครงการบ้านเอื้ออาทรนครศรีธรรมราช 2 (โพธิ์เสด็จ) ซึ่งได้รับผลกระทบเช่นเดียวกัน อีกทั้งในชุมชนนี้ ยังมีผู้สูงอายุ 3 คน ที่พิการทางการเคลื่อนไหว เป็นผู้ป่วยติดเตียง จึงเดินไปเยี่ยมบ้านเพื่อพูดคุยให้กําลังใจ พร้อมให้ความช่วยเหลือต่างๆ ได้แก่ มอบเครื่องอุปโภคบริโภคที่จําเป็น การต่อบัตรและทําบัตรใหม่สําหรับคนพิการ และการเปลี่ยนผู้ดูแล รวมทั้งได้ให้ ทีม พม. One Home จังหวัดนครศรีธรรมราชและอาสาสมัครพัฒนาสังคมและความมั่นคงของมนุษย์ (อพม.) ติดตามความช่วยเหลืออย่างต่อเนื่อง
นางพัชรี กล่าวเพิ่มเติมว่า นอกจากนี้ ได้เดินทางไปช่วยเหลือครอบครัวผู้ด้อยโอกาสที่ประสบปัญหาความเดือดร้อนจากภัยน้ําท่วม ซึ่งผู้เป็นยายมีความพิการทางสายตา (เลือนลาง) ต้องรับภาระเลี้ยงดูหลาน จํานวน 7 คน อายุระหว่าง 2-13 ปี แทนผู้เป็นแม่ที่ถูกจับดําเนินคดี ทําให้ได้รับการเลี้ยงดูที่ไม่เหมาะสมและส่งผลต่อพัฒนาการสมวัยของเด็ก อีกทั้งครอบครัวมีฐานะยากจน ประกอบอาชีพเก็บของเก่าขาย รายได้ไม่เพียงพอค่าใช้จ่าย ทั้งนี้ ในเบื้องต้น ได้มอบเงินช่วยเหลือผู้ประสบปัญหาทางสังคมกรณีฉุกเฉิน จํานวน 5,000 บาท นอกเหนือจากที่ได้รับเบี้ยความพิการและเบี้ยยังชีพผู้สูงอายุประจําเดือน ชุดนักเรียน และเครื่องอุปโภคบริโภคที่จําเป็น อีกทั้งได้กําชับทีม พม. One Home จังหวัดนครศรีธรรมราช เข้ามาดูแลอย่างใกล้ชิดและต่อเนื่องทั้งชีวิตความเป็นอยู่และการเลี้ยงดูเด็กอย่างเหมาะสม โดยเฉพาะการศึกษาอย่างสม่ําเสมอของเด็ก เนื่องจากการศึกษาจะทําให้เด็กสามารถนําความรู้ไปประกอบอาชีพหาเลี้ยงตนเองและครอบครัวในอนาคต และหลุดพ้นจากความยากจนได้
รัฐบาลไทย-ข่าวทำเนียบรัฐบาล-ระบบระงับข้อพิพาททรัพย์สินทางปัญญาออนไลน์
วันจันทร์ที่ 14 ธันวาคม 2563
ระบบระงับข้อพิพาททรัพย์สินทางปัญญาออนไลน์
วันอาทิตย์ที่ 13 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาระบบระงับข้อพิพาทออนไลน์ หรือ Online Dispute Resolution เพื่ออํานวยความสะดวกให้แก่ผู้ประกอบการและประชาชนในการปกป้องทรัพย์สินทางปัญญาของตนเอง โดยระบบนี้เป็นการนําขั้นตอนกระบวนการอนุญาโตตุลาการและกระบวนการไกล่เกลี่ยระงับข้อพิพาทมาให้บริการ ซึ่งถ้าหากผลการเจรจาเป็นไปด้วยดีจะช่วยลดจํานวนคดีที่จะขึ้นสู่ชั้นศาล ช่วยให้คู่กรณีประหยัดเวลาและค่าใช้จ่ายในการเดินทาง อีกทั้งลดการเผชิญหน้าของคู่กรณีอีกด้วย ทั้งนี้ ประชาชนสามารถเข้ารับบริการระบบระงับข้อพิพาทออนไลน์ได้ตั้งแต่เดือน ม.ค. 2564 เป็นต้นไปทางเว็บไซต์ https://thac.go.th โดยสามารถศึกษาขั้นตอนการดําเนินการได้ที่เว็บไซต์ของกรมทรัพย์สินทางปัญญา
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี